CELEX: 62014CN0461
Language: sk
Date: 2014-10-07 00:00:00
Title: Vec C-461/14: Žaloba podaná 7. októbra 2014 – Európska komisia/Španielske kráľovstvo

22.12.2014   
            
            
               SK
            
            
               Úradný vestník Európskej únie
            
            
               C 462/16
            
         Žaloba podaná 7. októbra 2014 – Európska komisia/Španielske kráľovstvo
   (Vec C-461/14)
   (2014/C 462/25)
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: G. Wilms a D. Loma-Osorio Lerena, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že Španielske kráľovstvo si nesplnilo povinnosti, ktoré mu vyplývajú z článku 3 smernice 85/337/EHS (1) o posudzovaní vplyvov určitých verejných a súkromných projektov na životné prostredie, zmenenej a doplnenej smernicami 97/11/ES (2) a 2003/35 (3), z článku 4 ods. 4 smernice 2009/147/ES (4) o ochrane voľne žijúceho vtáctva, až do 29. júla 2008, dátumu vyhlásenia osobitne chráneného územia a z článku 6 ods. 2 smernice 92/43/ES (5) o ochrane prirodzených biotopov a voľne žijúcich živočíchov a rastlín, od uvedeného dátumu vyhlásenia osobitne chráneného územia,
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Predmetom žaloby je projekt novej vysokorýchlostnej železničnej trate medzi Sevillou a Almériou, úseky „Marchena-Osuna I“, „Marchena-Osuna II“ a „Variante de Osuna“, a údajné nesprávne uplatnenie relevantných ustanovení smernice o posudzovaní vplyvov na životné prostredie, smernice o ochrane voľne žijúcom vtáctve a smernice o biotopoch. K tomuto záveru sa dospelo najmä s ohľadom na možné dopady prác a následnej prevádzky andalúzskej hlavnej železničnej trate prechádzajúcej osobitne chráneným územím Campiñas de Sevilla, ktoré podľa názoru Komisie neboli posúdené správne.
   
      (1)  Smernica Rady 88/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248).
   
      (2)  Ú. v. ES L 73, s. 5, Mim. vyd. 15/003, s. 151.
   
      (3)  Smernica 2003/35/ES Európskeho parlamentu a Rady z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES (Ú. v. EÚ L 156, s. 17; Mim. vyd. 15/007, s. 466).
   
      (4)  Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, s. 7).
   
      (5)  Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102).